laion/Wikipedia-Exotic huggingface dataset:
1. järgu armeekomissar

1. järgu armeekomissar (vene keeles Армейский комиссар 1-го ранга) oli Nõukogude Liidu sõjaväeline auaste aastail 1935–1942. Kuni 1940. aastani vastas see auaste 1. järgu armeekomandörile ja 1. järgu laevastikuflagmanile. 1. järgu armeekomissarid: 20. november 1935: Jan Gamarnik (sooritas enesetapu 31. mail 1937, rehabiliteeriti 7. oktoobril 1955) 30. detsember 1937: Pjotr Smirnov (hukati 22. veebruaril 1939, rehabiliteeriti 16. mail 1956) 8. veebruar 1939: Lev Mehlis (4. juunil 1942 madaldatud korpusekomissariks, 6. detsembril 1942 atesteeritud kindralleitnandiks, alates 29. juulist 1944 kindralpolkovnik; suri 13. veebruaril 1953) 8. veebruar 1939: Jefim Štšadenko (6. detsembril 1942 atesteeritud kindralpolkovnikuks, suri 6. septembril 1951) 22. juuni 1941: Aleksandr Zaporožets (oktoobris 1941 madaldatud korpusekomissariks, 6. detsembril 1942 atesteeritud kindralleitnandiks; suri 19. veebruaril 1959)
Christian Ntsay

Christian Louis Ntsay (sündinud 27. märtsil 1961) on Madagaskari poliitik, alates 6. juunist 2018 Madagaskari peaminister. President Hery Rajaonarimampianina nimetas ta ametisse, kui eelmine peaminister Olivier Mahafaly Solonandrasana oli sunnitud üleriigiliste meeleavalduste tõttu tagasi astuma. Ntsayd tuntakse kogenud tehnokraadina ning ta on töötanud ÜRO-s. "Gouvernement de consensus : Ntsay Christian nommé Premier ministre – Midi Madagasikara". www.midi-madagasikara.mg. Britto. "CV Premier Ministre, Chef du Gouvernement, Christian NTSAY". Originaali arhiivikoopia seisuga 16. november 2018. Vaadatud 24. märtsil 2020. "Christian Louis Ntsay Born march 1961 - Google Search". www.google.com. AfricaNews. "Madagascar's president appoints new prime minister - Africanews". "Madagascar prime minister announces resignation". "Madagascar names technocrat Christian Ntsay new PM – Punch Newspapers". punchng.com. Originaali arhiivikoopia seisuga 12. juuni 2018. Vaadatud 24. märtsil 2020.
Revolutsiooni aurelv

Revolutsiooni aurelv (vene keeles Почётное революцио́нное ору́жие) oli Nõukogude Venemaa ja Nõukogude Liidu sõjaline autasu aastail 1919–1930. Revolutsiooni aurelv anti järgmistele isikutele: 8. august 1919 (saabel) ja 5. jaanuar 1921 (püstol) – Sergei Kamenev 8. august 1919 – Vassili Šorin 20. november 1919 (saabel) ja 5. jaanuar 1921 – (püstol) Semjon Budjonnõi 17. detsember 1919 – Mihhail Tuhhatševski 8. aprill 1920 – Jeronim Uborevitš 25. november 1920 – Mihhail Frunze 25. november 1920 – Kliment Vorošilov 25. november 1920 – Filipp Mironov 25. november 1920 – August Kork 25. november 1920 – Nikolai Kaširin 28. november 1920 – Semjon Timošenko 5. jaanuar 1921 – Vladimir Nesterovitš 2. veebruar 1921 – Jakov Balahhonov 2. veebruar 1921 – Vassili Vinnikov-Bessmertnõi 17. veebruar 1921 – Aleksandr Jegorov 3. juuni 1921 – Jevgeni Kazanski 20. september 1921 – Grigori Kotovski 12. detsember 1921 – Voldemar Rose 12. detsember 1921 – Grigori Hahanjan 28. aprill 1922 – Ivan Kutjakov 23. aprill 1930 – Stepan Vostretsov 21 autasustatust represseeriti 12, 1 sooritas enesetapu, 2 või 3 tapeti ja 5 või 6 surid loomulikku surma.
Abdullah Shah

Al-Sultan Abdullah Ri'ayatuddin Al-Mustafa Billah Shah ibni Almarhum Sultan Haji Ahmad Shah Al-Musta'in Billah (jawi kirjas السلطان عبدالله رعاية الدين المصطفى بالله شاه الحاج ابن المرحوم سلطان حاج احمد شاه المستعين بالله; sündinud 30. juulil 1959) on alates 15. jaanuarist 2019 6. Pahangi sultan ja oli 30. juulist 2019 30. jaanuarini 2024 16. Malaisia kuningas. Enne teda oli sultan tema isa Ahmad Shah, kelle troonist loobumine otsustati 11. jaanuaril 2019. 24. jaanuaril 2019 valiti ta ka uueks Malaisia kuningaks ehk Yang di-Pertuan Agongiks. Ta vannutati ametisse 31. jaanuaril ning krooniti 30. juulil 2019. Aastatel 2015–2019 oli ta FIFA nõukogu liige. "Tengku Abdullah to be proclaimed Pahang sultan on Jan 15". MalaysiaKini. 12. jaanuar 2019. Vaadatud 5. juuli 2019. "Sultan Pahang, Agong Malaysia ke-16" [Sultan Pahang, 16th Malaysia Agong]. Bernama,com (malai). 24. jaanuar 2019. Vaadatud 11. juuli 2019. "Malaisia uus kuningas asus ametiülesandeid täitma". ERR. 31. jaanuar 2019. Vaadatud 24. märts 2020. Bernama (20. veebruar 2019). "We will miss you - Infantino thanks YDP Agong after FIFA Council exit". Stadium Astro. Vaadatud 5. juuli 2019.
Koraal

Koraal (keskladina sõnast choralis 'koori-', kreekakeelsest sõnast χορός chorós 'koor') on kirikulaul, mida esitab koor. Eesti keelde on sõna tõenäoliselt jõudnud saksa keele vahendusel. Koraaliks nimetatakse nii ladinakeelset ühehäälset saateta laulu, mis on olulisel kohal katoliku liturgias – gregooriuse koraal – kui ka eelnevaga ajalooliselt seotud, kuid hilisemat protestantliku kiriku rahvuskeelset koguduselaulu, mida eesti keeles tuntakse luteri koraali nime all. Rahvakoraalideks nimetatakse ametliku koraaliviisi rahvapäraseid mugandusi või nende rahvapäraste kaunistustega variante, mille tekst on pärit lauluraamatust – Cyrillus Kreegi sõnul "konksude, lintide ja keerutustega laule". Sõna on laienenud ka koraali instrumentaalseadetele (Artur Kappi "Koraal-variatsioonid", Tõnu Kõrvitsa "Thule koraalid" jt). Psalm Hümn Canticum https://www.eki.ee/dict/vsl/index.cgi?Q=koraal&F=M&C06=et https://sonaveeb.ee/search/unif/dlall/dsall/detail/koraal/1[alaline kõdulink] "Arhiivikoopia". Originaali arhiivikoopia seisuga 24. märts 2020. Vaadatud 24. märtsil 2020.{{netiviide}}: CS1 hooldus: arhiivikoopia kasutusel pealkirjana (link) A. Kõlar. Cyrillus Kreek ja Eesti muusikaelu. – Eesti Muusika- ja Teatriakadeemia Väitekirjad 5. Tallinn 2010
Fadei Nagacevschi

Fadei Nagacevschi (sündinud 30. detsembril 1982 Chișinăus) on Moldova jurist ja poliitik. Fadei Nagacevschi sai Moldova Riiklikus Ülikoolis 2007. aastal bakalaureusekraadi õigusteaduse alal ja 2008. aastal magistrikraadi õigusteaduse alal. 2007. aasta veebruarist kuni 2008. aasta detsembrini töötas ta eksperdina MTÜ-s Apel. 2008. aasta detsembrist kuni 2019. aasta juunini tegutses ta advokaadina. 2019. aasta juunist kuni novembrini oli ta Moldova parlamendi esimehe nõunik. Fadei Nagacevschi oli alates 14. novembrist 2019 kuni 5. augustini 2021 Moldova justiitsminister. Fadei Nagacevschi : Minister of Justice Government of Republic of Moldova Moldova. Ministries, etc. rulers.org
Vertitsilloos

Vertitsilloos on mulla kaudu leviv taimede seenhaigus, mille tekitaja on Verticillium. Vertsilloos esineb Eestis peamiselt rapsil vilttõvena (Verticilium dahliae) ja vähem muudel taimedel närbumistõvena (Verticillium longisporum). Esimesed haigustunnused võivad ilmneda rapsil taime õitsemise ajal. Lehe üks pool kolletub võimuutub hallikakspruuniks. Lehe pinnal võib olla ka klorootilisi laike ning kogu taim võib närtsida. Hilisema nakatuse korral tekivad taime pea- ja külgharudele algul kollakaspruunid triibud, hiljem tumenevad, nakatunud on osa juhtkimpudest. Taimel saabub hädaküpsus, mistõttu seemned jäävad peeneks ning seemnesaak väiksemaks. Enamiku nakatunud taimede seemnete läbimõõt on väiksem kui 1,5 mm. Iseloomulik on hõbehalli värvuse teke ja kahjustatud harude pehkimine. Nakatunud varred on kiprunud, aga mitte õõnsad nagu valgemädaniku korral. Haiguse arenedes taim hävib. Koor on kergesti eemaldatav, kaetud mustade mikrosklerootsiumidega. Viimaste abil võib haigus mullas säilida aastaid. Vertitsilloos on mulla kaudu leviv haigus. Esineb piirkondades, kus on rapsi kasvatatud intensiivselt pikka aega. Haigustekitaja võib levida ristikul, kartuli ja paljude umbrohtude abil. Haigus levib mulla kaudu, samuti põllutööriistade ja masinatega. Taimed võivad nakatuda juba pärast tärkamist, kuid haigus püsib taimes kaua aega varjatult. Üheks vertitsilloosi leviku põhjuseks peetakse ka liiga tihendatud mulda. Mulla väiksema kobestuse juures ei saa rapsi juur areneda sügavamale, mistõttu pindmises kihis moodustub hulgaliselt lisajuuri ning nakatumise tõenäosus on suurem. Taimejäänuste sissekünd mikrosklerootsiumide hävitamiseks. Viljavaheldusest või külvikorrast kinni pidamine. Rapsi kasvuks on sobiv pH 6,5 ja sellest väiksema väärtuse korral on vertitsilloosi nakatumise risk suurem. Nakatumise ulatust ja ohu tõsidust saab iga kasvataja ise hinnata rapsipõllul vahetult pärast koristamist: hallikad kuni valged varred on nakatumine valgemädanikku, rohelised varred on tervetel nakatumata taimedel ja pruunid varred on vertitsilloosi nakatunud taimed. Tiiu Annuk (2019). Peremehe parem käsi. Viljandi: Farm Plant. Lk 253.
Schwarzach (Vorarlberg)

Schwarzach on vald Austria Vorarlbergi liidumaal Bregenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Frank Bayard

Frank Bayard (sündinud 11. oktoobril 1971 Püttlingenis Saarimaal) on saksa roomakatoliku vaimulik, Saksa ordu kõrgmeister alates 22. augustist 2018. Bayard astus 2000. aastal Saksa Ordu liikmeks, 2006. aastal pühitseti ta preestriks ning 2018. aastal valiti ta kuueks aastaks ordu kõrgmeistriks. Sama aasta 17. novembril pühitseti ta ka abtiks. Bayard on ka Saksa Ordu Keskarhiivi juhataja kohusetäitja; samal ametikohal oli ta ka enne kõrgmeistriks valimist. Kõrgmeistri lühielulugu Saksa Ordu kodulehel Saksa Ordu Keskarhiiv Saksa Ordu kodulehel
Kartuli-lehemädanik

Kartuli-lehemädanik on levinuim kartuli ja tomati haigus. Seda tekitab ebajahukaste (Peronosporales) seltsi kuuluv munasseen Phytophthora infestans. Haigus levib eostega õhus, rändeostega vees ja suguliselt tekkinud püsieostega. Haiguse levikut soodustavad vihm ja suur õhuniiskus. Kartuli-lehemädaniku (edaspidi lehemädanik) esimesed sümptomid on ebakorrapärase kujuga kahvaturohelised vettinud välimusega laigud lehel. Kahjustused ilmnevad esmalt taime alumiste lehtede tipus või servades. Jaheda ja niiske ilmaga laienevad lehemädaniku kolded kiiresti suurteks tumepruunideks või mustadeks kahjustusteks, mille ümber on nähtav valkjas ebajahukaste. Sooja ja kuiva ilmaga muutuvad kahjustatud kohad tuhmiks. Lehemädanikku ümbritseb sageli kollane klorootiline halo. Nakatunud kohad arenevad leherooni ja uute nakkuste tekkimisel. Olemasolevate nakkuste ühinemisel võivad terved lehed mõne päeva jooksul pruunistuda ja kuivada. Kahjustused võivad esineda ka taime mugulatel ja varrel. Laiaulatusliku nakkuse korral võib põllul tunda ebameeldivat lõhna. Mugulal olevad kahjustada saanud kohad muutuvad pruuniks või violetseks. Lehemädaniku tõrjemeetodid on järgmised: haiguskindlamate sortide kasutamine, põlluhügieeni korrashoidmine, eelidandamine koos eelneva soojendamisega, varajase kartuli mahapanek, tõhus muldamine ning seemnematerjali hoolikas sorteerimine ja pidev uuendamine. Nende nõuete järgimine võib lehemädaniku nakkust ära hoida või vähendada. Vaatamata paljudele katsetele ja uurimustele ei ole õnnestunud leida taimse, vetikalise või antagonistliku bakteri päritolu ainetest efektiivset vahendit lehemädaniku vastu. ENE, Eesti Nõukogude Entsüklopeedia, Tallinn: Valgus, 1989 https://www.ag.ndsu.edu/publications/crops/late-blight-in-potato http://www.maheklubi.ee/upload/Editor/Trykised/mahe_kartulikasvatus.pdf
Vassili Šorin

Vassili Ivanovitš Šorin (vene Василий Иванович Шорин; 26. detsember 1870/7. jaanuar 1871 Kaljazin – 29. juuni 1938 Leningrad) oli Venemaa ja Nõukogude Liidu sõjaväelane (polkovnik, 1916).
Jeronimas Uborevičius

Jeronimas Uborevičius (venepäraselt Jeronim Uborevitš; 2/14. jaanuar 1896 – 12. juuni 1937 Moskva) oli leedu rahvusest Nõukogude Liidu sõjaväelane (1. järgu armeekomandör).
Filipp Mironov

Filipp Kuzmitš Mironov (14/26. oktoober 1872 – 2. aprill 1921 Moskva) oli Nõukogude Venemaa sõjaväelane, 2. ratsaarmee juhataja.
Võrklaiksus

Võrklaiksus (Pyrenophora teres) on taimehaigus, mis on levinud peamiselt odral. Haigustekitajaks on Pyrenophora teres Drechslera teres. Haiguse tunnused ilmnevad algul väikeste pruunide täppidena, harilikult lehelaba soone lähedal. Need laigud peagi pikenevad, moodustades lühikesi triipe või laike, mis on keskelt pruuni pigmendiga, mis areneb risti ja pikuti võrgukujuliseks. Viljapead võivad nakatuda, kui taimed hakkavad valmima. Haigustekitaja levib seemnetega (gemmidena sõkaldes või lülieostena seemnetel) ja taimejäänustel. Nakatuvad tugevasti juba tõusmed, optimaalne temperatuur selleks on 10–15ºC. Suvel levib haigus laikudel massiliselt arenevate lülieostega. Esmastest haiguskolletest levib haigus õhuvooludega edasi, haiguslaigud suurenevad soodsa õhuniiskuse (70–90%) korral 24 tunniga 2-kordseks. Kiire sporulatsioon on märgatav harilikult värsketel lehtedel pärast õitsemist, kuid sageli sobivad arenguks ka säilinud kuivad lehed. Konidiospoorid arenevad üksikult või grupis kahe- või kolmekaupa, on heledad kuni keskmised pruunid. Noored koniidid on sirged, silindrilised ja helehallid, muutudes vanusega rohekaspruuniks. Enamik koniide omab 4-6 vaheseina. Suguliseks staadiumiks talvitub kõrtel ja kõrretüügastel. Valminud askospoorid on kollakaspruunid kolme põigitise ja ühepikkuse vaheseinaga. Spoorid on kokku pigistatud vaheseina poolt. Haigus esineb kõigis soojades ja niisketes odrakasvatuse regioonides üle maailma. Varase ja tugeva nakatumise korral võib saak ikalduda kui pea ei välju tupest. Tavaline saagikadu on 10–25%, ulatudes varasel nakatumisel ka 40%-ni. Väheneb oluliselt seemnete idanevus, seega külvikõlblikkus ja sobivus õlletööstusele. Otra tohib kasvatada samal põllul alles kahe aasta möödudes, eelistada künniga harimist ja haiguskindlamaid sorte. Külvata optimaalsel ajal, vältida lämmastiku üleküllust, liiga tihedat taimikut ja orasheinaga umbrohtumist. Seemne puhtimiseks valida preparaat, milline tagab nii välise kui sisemise infektsiooni hävitamise. Kasvuaegse fungitsiididega pritsimisega on kõrreliste pruunlaiksus tõrjutav. Haiguskindlamate sortide kasvatamine. Haigusvaba või puhitud seeme aitab vähendada seemnetelt levivat nakkust. Kõrrejäänuste hävitamine sügava sissekünniga. Külv optimaalsel ajal. Vajadusel kasvuaegne fungitsiidide kasutamine. Seene suguline arengujärk ehk teleomorf Seene sugutu arengujärk ehk anamorf Liu, Zhaohui; Ellwood, Simon; Oliver, Richard; Friesen, Timothy (1. jaanuar 2011). "Pyrenophora teres: Profile of an increasingly damaging barley pathogen".{{netiviide}}: CS1 hooldus: mitu nime: autorite loend (link)
Muhyiddin Yassin

Muhyiddin bin Haji Muhammad Yassin (sündinud 15. mail 1947) on Malaisia poliitik, kes oli 1. märtsist 2020 21. augustini 2021 Malaisia peaminister. Ta valiti 29. veebruaril 2020 Mahathir Mohamadi mantlipärijaks, kui Mohamad astus 24. veebruaril seoses riigis toimuva poliitilise kriisiga ootamatult tagasi. Muhyiddin esindab Malaisia parlamendis Pagohi ja Johori osariigi parlamendis Bukit Gambiri. Ta on juhtinud valimisliitu Pakatan Harapan ning 2020. aasta seisuga juhib Malaisia Ühendatud Põlisrahvaparteid. Aastatel 2009–2015 oli ta Malaisia asepeaminister, aastatel 2009–2016 valimisliidu Barisan Nasionali (BN) aseesimees ning suurima sellesse kuulunud erakonna Ühendatud Malaide Rahvuslik Organisatsioon asepresident. Muhyiddin veetis lapsepõlve Johori osariigis ning pärast Malaya ülikooli lõpetamist asus tööle avalikus sektoris. Ta tõusis mitmes riigiettevõttes kõrgele kohale. Aastal 1978 valiti ta Pagohist parlamendi liikmeks. Parlamendis oli ta parlamendi sekretär, seejärel välisminister, föderaalterritooriumide aseminister ning hiljem kaubandus- ja tööstusaseminister. Aastatel 1986–1995 oli ta Johori osariigi menteri besar ehk valitseja. Ta naasis päevapoliitikasse aastal 1995 ning ta valiti noorte- ja spordiministriks. Järgmiste valimistega sai temast sisekaubanduse ja tarbijaküsimuste minister. Aastatel 2004–2008 oli ta Abdullah bin Ahmad Badawi valitsuses põllumajandus- ja toidutööstusminister ning aastatel 2008–2009 väliskaubandus- ja tööstusminister. Aastal 2009 nimetas peaminister Najib Razak ta haridusministriks. Haridusministrina lõpetas ta inglise keele kasutamise koolides loodus- ning reaalainete õpetamiseks. Ta tekitas poleemikat, kui vastas opositsiooni palvele kasutada loosungit "Malaisia ennekõike" loosungiga "Malaid ennekõike". Aastal 2015 kõrvaldas peaminister Najib ta ministriametist ning juunis 2016 visati ta Ühendatud Malaide Rahvuslikust Organisatsioonist välja. "Don't spell my name as Mahiaddin, Muhyiddin tells Election Commission". The Star. 29. aprill 2018. "Factbox: Muhyiddin, Malaysia PM candidate for Mahathir's party". Reuters (inglise). 28. veebruar 2020. Vaadatud 10. märts 2020. "Muhyiddin: I'm Malay first". Malaysiakini. "UMNO sacks former Malaysian DPM Muhyiddin Yassin and Mukhriz Mahathir". Channel NewsAsia. 24. juuni 2016. Originaali arhiivikoopia seisuga 16. veebruar 2017. Vaadatud 27. juuni 2016.
Ibrahim Mohamed Solih

Ibrahim Mohamed Solih (maldiivi keeles އިބްރާހީމް މުޙައްމަދު ޞާލިޙް, tuntud hüüdnimega Ibu (އިބޫ); sündinud 1. märtsil 1962) on Maldiivide poliitik, alates 17. novembrist 2018 Maldiivide president. Solih valiti esimest korda parlamenti 1994 aastal, ta kandideeris oma koduatollil Faadhippolhul. Ta mängis suurt rolli Maldiivide Demokraatliku Partei (MDP) moodustamises ning aastatel 2003–2008 kestnud Maldiivide poliitilise reformi liikumises. Liikumise tulemuseks oli uue ja kaasaegse põhiseaduse vastuvõtmine ning riigi ajaloo esimesed mitme erakonnaga valimised. Sohlih oli parlamendi vanemliige. Ta valiti 23. septembril 2018 riigi uueks presidendiks. Jan 01, 0; 2019 14:15. "Social media frenzy: When is the President's birthday?". SunOnline International (inglise). Vaadatud 1. jaanuar 2020.{{cite web}}: CS1 hooldus: numbrilised nimed: autorite loend (link) "Who is Ibrahim Mohamed Solih, president-elect of the Maldives?". The Hindu. 24. september 2018. Vaadatud 6. oktoober 2018. "The race of his life: An introduction to the Maldives' latest presidential hopeful". Maldivesindependent.com. Vaadatud 16. juuli 2018. "Ibrahim Mohamed Solih – Maldivian Democratic Party". Mdp.org.mv. Vaadatud 16. juuli 2018. "People's Majlis – Chair announces Majority and Minority Leaders of the 18th People's Majlis". Majlis.gov.mv. Originaali arhiivikoopia seisuga 24. detsember 2018. Vaadatud 16. juuli 2018.
Koroonapandeemia Albaanias

Koroonapandeemia Albaanias on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimesed nakatumisjuhtumid tuvastati Albaanias 8. märtsil 2020. Nakatunuteks olid isa ja poeg, kes olid hiljuti käinud Itaalias Firenzes. Tuvastatud nakatunuid Albaanias, allikas: [1] 15. märtsil suleti kõik Albaania maismaapiirid. 21. märtsil kehtestas valitsus alates kella 13.00 40 tundi kestva komandanditunni ja saatis sellest kinnipidamiseks politseile abiks ka sõjaväeüksused. "Population and Housing Census 2011" (PDF). Instituti i Statistikës (INSTAT). Originaali (PDF) arhiivikoopia seisuga 26. august 2020. Vaadatud 21. september 2020. "Coronavirus (COVID-19) Vaccinations | Cumulative COVID-19 vaccination doses administered per 100 people" (inglise). Our World in Data. Vaadatud 14.02.2021. Albaania tervishoiuministeerium Facebookis Albania deploys troops to enforce 40-hour coronavirus curfew Reuters, 21.03.2020. Ministria e Shëndetësisë
Inese Lībiņa-Egnere

Inese Lībiņa-Egnere (sündinud 25. septembril 1977 Riias) on Läti poliitik ja jurist. 1996. aastal lõpetas ta Liepāja 6. Keskkooli ja 2001. aastal Läti Ülikooli õigusteaduse alal. Magistrikraadi õigusteaduse alal summa cum laude sai ta Freiburgi Ülikoolis 2002. aastal. 2007. aastal sai ta Läti Ülikoolis doktorikraadi õigusteaduse alal. 1999. aasta jaanuarist kuni 2001. aasta oktoobrini töötas ta Läti Konstitutsioonikohtu kohtuniku abina. 2002. aasta novembrist kuni 2007. aasta juulini töötas advokaadina. 2007. aasta juulist kuni 2011. aasta juulini töötas ta Läti Vabariigi presidendi juriidilise nõunikuna. 2011. aasta valimistel valiti ta Zatlersi Reformipartei nimekirjas Läti Seimi liikmeks. 14. juunil 2012 valiti ta Läti Seimi aseesimeheks. 2014. aastal ühines ta erakonna Ühtsus fraktsiooniga. Ta valiti Läti Seimi liikmeks ka 2014. ja 2018. aastal. 17. jaanuaril 2018 valiti ta Läti seimi riikliku julgeoleku komitee esimeheks. Alates 14. detsembrist 2022 on Inese Lībiņa-Egnere Läti justiitsminister. Inese Lībiņa-Egnere Vienotība Saeimas priekšsēdētājas biedre Inese Lībiņa-Egnere Latvijas Vēstnesis, 15. juuni 2012 Māris Klūga:Saeimas Nacionālās drošības komisiju vadīs Lībiņa-Egnere lsm.lv, 17 jaanuar 2018 Latvia. Ministries, etc. rulers.org
Koroonapandeemia Türgis

Koroonapandeemia Türgis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimesed haigestunud tuvastati Türgis 11. märtsil 2020. Tuvastatud nakatunuid Türgis, allikas: [1] 3. veebruaril peatati lennuühendus Hiinaga. 29. veebruaril peatati lennuühendus Itaalia, Lõuna-Korea ja Iraagiga. Suleti maismaapiir Iraagiga. 11. märtsil teatas tervishoiuminister Fahrettin Koca esimese nakatunu tuvastamisest Türgis. Selleks oli Euroopas reisinud mees. 13. märtsil teatati lennuühenduse peatamisest Saksamaa, Prantsusmaa, Hispaania, Norra, Taani, Belgia, Rootsi, Austria ja Hollandiga. 14. märtsil suleti lennu- ja maismaaühendus Aserbaidžaaniga. Peatati liiklus maismaapiiril Gruusiaga. 15. märtsil suri koroonaviirushaigusse Türgi endine armeejuht Aytaç Yalman. 16. märtsil keelati palvused mošeedes. 10. aprillil kehtestati 31 suuremas linnas alates keskööst 48 tunniks range komandanditund. Riigis oli eelmise päeva seisuga registreeritud 47 029 haigusjuhtu, haigusega kaasnenud tüsistustesse oli surnud 1006 inimest. 18. aprillil sai Türgist Lähis-Ida kõige suurema nakatumiste arvuga riik. Riigis oli kokku registreeritud 82 329 koroonaviirushaiguse COVID-19 juhtu, haigusega kaasnenud tüsistustesse oli surnud 1890 inimest. Enne seda oli Lähis-Ida kõrgeim koroonaviirushaiguse diagnooside arv Iraanis. "COVID: Turkey launches Chinese vaccine drive despite concerns // CoronaVac has come under increasing scrutiny after Brazilian researchers found it to be just more than 50 percent effective" (inglise). Al-Jazīrah. Vaadatud 16.01.2021. "Coronavirus (COVID-19) Vaccinations" (inglise). Our World in Data. Vaadatud 15.01.2021. Turkey imposes strict 48-hour lockdown in all major cities in bid to contain coronavirus spread, France24 Turkey's Covid-19 cases overtake Iran to become highest in Middle East FRance24, 18.04.2020. https://covid19.saglik.gov.tr/tr/
Sinine leeder

Sinine leeder (Sambucus cerulea) on põõsana kasvav taimeliik leedri perekonnast kuslapuuliste sugukonnast. Pärineb USA lõunaosariikidest. USA-s ja Kanadas on kanada leedri ja sinise leedri ristamisel saadud üle 20 puuviljandusliku leedrisordi. Sinine leeder on Eestis talveõrn. Robert Piir (2008). Vähetuntud marjad aias. Tallinn: Maalehe Raamat.
Gambia riigipeade loend

Gambia riigipeade loend loetleb Gambia riigipead pärast Suurbritanniast sõltumatuse saavutamist 1965. aastal. * – kuigi Jammeh' volitused lõppesid 19. jaanuaril, keeldus ta esialgu võimu loovutamast ja oli de facto riigipea kuni 21. jaanuarini 2017. ** – Barrow vannutati ametisse Senegalis ja oli 19.–21. jaanuarini ainult president de iure eksiilis.
Väike leeder

Väike leeder (Sambucus ebulus) on rohtne püsik kasvav taimeliik leedri perekonnast kuslapuuliste sugukonnast. Levinud Eestis Pühajärve lähedal. Robert Piir (2008). Vähetuntud marjad aias. Tallinn: Maalehe Raamat.